Diari Oficial de la Generalitat Valenciana


Sumari del DOGV 5394, del 23-11-2006 (2006/12508)

RESOLUCIÓ de 8 de setembre de 2006, del conseller de Territori i Habitatge, per la qual s'aprova definitivament la modificació puntual del Pla general d'ordenació urbana de valència entorn del carrer la Fusta.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5394

Data del DOGV
:   23-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/12369


Data del document
:   08-09-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 8 de setembre de 2006, del conseller de Territori i Habitatge, per la qual s'aprova definitivament la modificació puntual del Pla general d'ordenació urbana de valència entorn del carrer la Fusta. [2006/12322]  
Vist l'expedient remés per l'Ajuntament de València referit a la modificació puntual del Pla general d'ordenació urbana del municipi entorn del carrer la Fusta, i de conformitat amb els següents  
Antecedents de fet  
Primer  
El Ple de la Corporació, en sessió celebrada el dia 28 d'octubre de 2005, va acordar sotmetre a informació pública l'esmentat expedient de modificació puntual del Pla general. L'acord va ser publicat en el diari Levante de 23 de novembre de 2005 i en el DOGV núm. 5143 de 25 de novembre de 2005. Durant el període d'informació pública s'han presentat dos escrits d'al.legacions del grup municipal socialista i 123 escrits de particulars amb idèntic contingut, totes aquestes desestimades per l'Ajuntament.  
El Ple de l'Ajuntament, en sessió celebrada el 24 de febrer de 2006, va acordar aprovar provisionalment la modificació puntual de PGOU de València formulada per Gesfesa Valencia, SL, per a la parcel.la compresa en l'entorn del carrer la Fusta, entre els carrers Fusta, Benigànim i Alcalde Cano Coloma.  
Segon  
El projecte consta de documentació escrita comprensiva de memòria, i plànols d'informació i d'ordenació, com també d'annexos que consistixen en la fitxa de la unitat d'actuació inclosa en el PGOU, infografies de l'ordenació proposada, reportatge fotogràfic de l'estat actual i descripció de l'entorn i connexions.  
Tercer  
Durant la tramitació de l'expedient únicament s'ha sol.licitat informe amb data eixida 28 d'abril de 2006, a la Direcció General de Transports de la Conselleria d'Infraestructures i Transport, i s'ha emés un informe el 31 de maig de 2006 del següent tenor literal:  
.Vista la documentació que forma part de l'expedient de referència, cal indicar que no s'aprecia inconvenient des de les competències en matèria de transports per a la seua aprovació..  
Quart  
La Comissió Territorial d'Urbanisme, en sessió celebrada el 30 de juny de 2006, va acordar informar favorablement i elevar l'expedient de modificació puntual del Pla general entorn del carrer la Fusta de València al conseller de Territori i Habitatge, proposant la seua aprovació definitiva, indicant que per al segellament per aquesta conselleria han d'aportar-se dos còpies del projecte visades i diligenciades.  
Cinqué  
València compta amb Pla general, aprovat per Resolució del conseller d'Obres Públiques i Urbanisme, de data 28 de desembre de 1988.  
Fonaments de dret  
Primer  
La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara endavant, LRAU).  
Segon  
La documentació està completa, a l'efecte del compliment del que ha preceptuat l'article 27 de la LRAU.  
Tercer  
Antecedents: El PGOU de València, aprovat en el 1988 delimita, a sòl urbà, entre altres, la unitat d'execució c/ la Fusta, Benigànim i Alcalde Cano Coloma, Codi 36/4, full plànol C 36.   
Amb motiu d'una iniciativa de Programa d'actuació integrada en l'àmbit de la dita unitat d'execució, en data 2 de febrer de 2004, emet un informe el Servei de, Secció de programes d'actuació integrada de l'Ajuntament de València (Exp. 537/2003) en el qual es proposa excloure de la UE les parcel.les cadastrals 9120415 i 9120406, basant-se en el fet que les parcel.les estan edificades i dotades dels serveis urbanístics, per la qual cosa poden ser gestionades per mitjà d'actuacions aïllades. Així mateix, proposa deixar sense efecte la unitat d'execució, atesa la seua inviabilitat per excloure les dues parcel.les cadastrals mencionades (ja que falla el principi d'equidistribució), passant tot l'àmbit a regir-se pel règim de les actuacions aïllades.  
Com a conseqüència d'aquell informe, la mateixa mercantil que va presentar la iniciativa del Programa d'actuació integrada, proposa ara una modificació puntual de PGOU, deixant sense efecte la unitat d'execució c/ Alcalde Cano Coloma del Pla general d'ordenació urbana de València, i modificant algunes qüestions de l'ordenació detallada.   
L'objecte de la present modificació puntual del PGOU, té un abast molt concret, ja que deixa sense efecte la unitat d'execució c/ Alcalde Cano Coloma UE 36/4 del PGOU de 1988, i modifica l'ordenació atés que l'esmentada unitat d'execució delimita l'àmbit pel seu límit nord (alineació interior del pati de l'illa de cases) a paret mitgera, i amb la present modificació es proposa la reculada de l'edificació més de tres metres de la paret mitgera que formava el límit nord de l'antiga delimitació, evitant així els perjudicis de veure's privada l'edificació de l'obertura de llums, vistes i buits, complint les normes d'edificació i del vigent Codi civil i es proposa la reordenació de volums sense incrementar edificabilitat, mantenint el mateix nivell de cessions de l'antiga unitat d'execució  
Justificació de la proposta i descripció de l'ordenació:  
Amb aquesta solució s'evita minvar l'edificabilitat prevista en el vigent Pla general al mateix temps que s'evita la paret mitgera que resultaria si no es reculara l'edificació els tres metres esmentats, i el mal efecte estètic que produïx una mitgera cega. Així mateix es respecta l'edificabilitat màxima resultant del vigent Pla general, ja que aquesta únicament es transferix de la superfície que suposa la reculada a la resta de sòl lucratiu, reordenant les altures però sense incrementar l'edificabilitat.  
La modificació proposada té plena cabuda dins de la normativa reguladora de la zona d'eixamplament 1, aplicable a l'illa de cases afectada per aquesta, perquè es respecta la dita tipologia com també el nombre màxim de plantes permeses en les normes urbanístiques per a la referida qualificació.  
L'ordenació complix l'article 17 de l'annex del Reglament de planejament de la Comunitat Valenciana per a la xarxa primària, d'acord amb la següent fórmula ISDn/IEBn>ISDa/IEBa ja que es manté l'índex de sòl dotacional i l'índex d'edificabilitat bruta de la nova ordenació és inferior que l'anterior, disminuint lleugerament els m2 de sostre, per la qual cosa la relació acaba sent la següent: 0,1691>0,1690.  
El quadre resum de superfícies és el següent:  
Superfície de l'àmbit de la modificació 4.905,57 m2  
Superfície del sòl privat (lucratiu) 2.301,58 m2  
Superfície del sòl públic (SRV-vial de vianants) 485,21 m2  
Superfície del sòl públic (SZV. zona verda) 2.118,78 m2  
Aprofitament àmbit planejament vigent 15.410,50 m2t  
Aprofitament àmbit   
modificació proposada 15.402,74 m2t  
En definitiva, l'operació suposa l'execució de blocs d'habitatges d'una altura d'acord amb la perifèria de la ciutat, blocs que tenen la façana a una plaça de grans dimensions, la qual cosa suposa que finalment resulte una zona oberta, on enllaçe perfectament habitatge plurifamiliar en altura amb un gran espai verd públic, que donarà esponjament a la zona, alhora que es garantix qualitat a la nova ordenació.  
La parcel.la lucrativa resultant té sensiblement forma de L, amb angles rectes en els cantons que donen a la superfície dotacional, i amb adequació a la realitat física en la trobada amb les mitgeres dels edificis limítrofs que es mantenen fora de l'àmbit d'actuació, tant en el carrer la Fusta com en el carrer Alcalde Cano Coloma. L'aprofitament es repartix en tres blocs denominats A, el que dóna a la nova zona verda amb 11.229,74 m2sostre i altures PB+7+àtic; B, el que dóna al carrer la Fusta amb 3.670,26 m2sostre i altures PB+5+àtic; i C, el que dóna al carrer Alcalde Cano Coloma, amb 234,08 m2sostre i altures PB+4+àtic, i es completa el sostre total amb què es disposa en planta baixa entre els tres blocs i el pati de l'illa de cases existent, per a l'adequació a la realitat física en la trobada amb els edificis limítrofs que es mantenen fora de l'àmbit d'actuació, amb 425,29 m2sostre. En àtics la façana es retirarà 4 metres des de la façana principal.  
Es manté el mateix nivell de cessions de l'antiga unitat d'execució, és a dir, fins al carrer Benigànim, i és a càrrec de la propietat la demolició de les naus industrials existents des de l'alineació de façana fins al carrer Benigànim així com la urbanització de la dita zona verda en les condicions de jardineria amb el nivell de qualitats a l'ús a l'Ajuntament de València.  
Pel que fa a les normes urbanístiques en l'article únic es remet en bloc a la normativa reguladora de la zona d'eixamplament 1.  
Quart  
No s'aprecia obstacle legal que impedisca l'aprovació autonòmica, conforme a l'article 40 de la LRAU, mentre que la modificació proposada respon a l'interés públic local degudament justificat per la corporació.  
Cinqué  
El conseller de Territori i Habitatge és l'òrgan competent per a l'aprovació definitiva de plans de municipis de més de 50.000 habitants, de conformitat amb el que disposa l'article 6-e del Decret 201/2003, de 3 d'octubre, del Consell de la Generalitat Valenciana, pel que s'aprova el Reglament dels òrgans urbanístics de la Generalitat Valenciana.  
Vistos els preceptes legals citats i la resta de general i pertinent aplicació, de conformitat amb l'Acord de la Comissió Territorial d'Urbanisme, resolc:  
Aprovar definitivament la modificació puntual del Pla general d'ordenació urbana de València entorn carrer la Fusta, amb la indicació que perquè aquesta Conselleria el segelle han d'aportar-se dos còpies del projecte visades i diligenciades.  
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà a la notificació d'aquesta, d'acord amb el que establixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.  
València, 8 de setembre de 2006.. El conseller: Esteban González Pons.